Frusciante desenvolvió una fuerte adicción a las drogas entre los suyos quatro anyos como miembro d'os Red Hot Chili Peppers. Antiparte d'as suyas altas dosis de marihuana, lo guitarrista se tornó adicto a la heroína. Tornó a la suya casa en California y cayió en una profunda depresión, en sentir que no podría nunca mas escribir u tocar mosica, y que la suya vida yera acabada. Entre un largo periodo, se centró en a pintura y en a producción de quatro cancions gravadas entre las sesions de Blood Sugar Sex Magik. Pa poder afrontar la suya depresión, prencipió a consumir encara mas heroína, y la suya vida se veyió menazada per la suya adicción. Seguntes Frusciante, la suya decisión de prener heroína pa curar la suya depresión estió clara: «Yera muito triste, y me meteba muito contento quan preneba drogas; per tanto, teneba que prener drogas tot lo tiempo. Nunca me sintié culpable, siempre estié muito orgulloso d'estar un adicto». Lo propio guitarrista explicó que la suya inspiración musical proveniba d'as suyas charras con espritos en forma de voces, ondas u cuerpos astrales. En as suyas propias declaracions dició: «Oh, ye d'an viene la mía mosica, de quan yo formaba parte d'o espacio exterior. La mía mosica ye una representación de seres d'atras dimensions que amaneixen en o mío cuerpo, me charran y me dan ideyas».